Napalm gori na istoj temperaturi kao i benzin, ali tokom dužeg vremena. On se lakše raspršuje i čvrsto se drži svojih ciljeva. Ove osobine ga čine izuzetno efikasnim (i kontroverznim) u antistrukturnoj i protivpešadijskoj ulozi. On je bio široko korišten u vazdušnim i kopnenim dejstvima, pri čemu je do najvećeg stepena primene došlo tokom bombardovanja u Drugom svetskom ratu (najzapaženije u veoma efikasnim napadima spaljivanja japanskih gradova 1945. godine), i kasnije u ulogama bliske vazdušne podrške u Koreji i Vijetnamu. Napalm je isto tako gorivo u većini plamenobacača (tenkovskih, brodskih i pešadijskih) korištenih nakon Drugog svetskog rata, dajući im znatno veći opseg, i korišten je u toj ulozi kao uobičajeno (i strahopoštovano) oružje u urbanom ratovanju sa obe zaraćene strane u Drugom svetskom ratu. Više nacija (uključujući Sjedinjene Države, Kinu, Rusiju, Iran i Severnu Koreju) održavaju velike zalihe oružja raznih tipova baziranih na napalmu .